ເຈົ້າໜ້າທີ່ອີຈິບ ບຸກເຂົ້າກວດຄົ້ນ ຫ້ອງການ ກຸ່ມນິຍົມປະຊາທິປະໄຕ
ກໍາລັງຮັກສາຄວາມສະຫງົບອີຈິບ ບຸກເຂົ້າກວດຄົ້ນ ຫ້ອງການກຸ່ມນິຍົມປະຊາທິປະໄຕ ທີ່ມີສໍານັກງານຢູ່ສະຫະລັດ.
ກຳລັງຮັກສາຄວາມສະຫງົບຂອງອີຈິບ ໄດ້ບຸກເຂົ້າໄປໃນຫ້ອງການຂອງກຸ່ມປົກປ້ອງສິດທິມະ ນຸດ 17 ແຫ່ງໃນວັນພະຫັດວານນີ້ຮວມທັງສາມກຸ່ມທີ່ມີສຳນັກງານຢູ່ສະຫະລັດອັນເປັນພາກ ສ່ວນນຶ່ງ ຂອງການສືບສວນ ທີ່ພວກປົກຄອງທະຫານກ່າວວ່າ ຈະເປີດເຜີຍໃຫ້ຊາບກ່ຽວກັບ ເງິນທຶນຈາກຕ່າງປະເທດໄດ້ຊ່ອຍປຸກລະດົມແບບໃດໃຫ້ເກີດຄວາມບໍ່ສະຫງົບທີ່ກຳລັງດຳເນີນ ຢູ່ຕໍ່ມາພາຍໃນປະເທດ ຮວມຢູ່ໃນບັນດາກຸ່ມທີ່ຕົກເປັນເປົ້າໃນການບຸກກວດຄົ້ນຄັ້ງນີ້ກໍມີສະຖາບັນແຫ່ງຊາດຂອງພັກ ເດໂມແຄຣັທແລະສະຖາບັນລະຫວ່າງປະເທດຂອງພັກຣີພັບບລີກັນ ຊຶ່ງທັງສອງກຸ່ມນີ້ແມ່ນມີ ຄວາມສຳພັນກັບພັກການເມືອງທັງສອງຂອງສະຫະລັດ ແລະໄດ້ຮັບເງິນສະໜັບສະໜຸນຈາກ ລັດຖະບານສະຫະລັດ ນອກນັ້ນແລ້ວ ຫ້ອງການຂອງອົງການ Freedom House ທີ່ມີສຳນັກງານຢູ່ສະຫະລັດກໍ ໄດ້ຖືກບຸກເຂົ້າໄປກວດຄົ້ນພ້ອມໆກັບມູນນິທິ Konrad Adenauer ຂອງເຢຍຣະມັນແລະ ອີກສອງອົງການຈັດຕັ້ງທີ່ບໍ່ຂຶ້ນກັບລັດຖະບານຂອງອີຈິບເປັນຢ່າງນ້ອຍ ອົງການຂ່າວ MENA ຂອງທາງການອີຈິບເວົ້າວ່າ ການບຸກເຂົ້າໄປກວດຄົ້ນທີ່ວ່ານີ້ແມ່ນໄດ້ ຮັບຄຳສັ່ງຈາກກະຊວງຍຸຕິທຳ ອັນເປັນພາກສ່ວນນຶ່ງໃນການສືບສວນໃນຂອບເຂດທີ່ກວ້າງ ຂວາງກ່ຽວກັບເລື່ອງເງິນທຶນ ຈາກຕ່າງປະເທດຂອງອົງການຕ່າງໆ ຕະຫຼອດທັງຄວາມຜິດ ອື່ນໆຮວມທັງການປະຕິບັດງານແບບທີ່ບໍ່ໄດ້ຮັບການອະນຸຍາດ ກະຊວງການຕ່າງປະເທດສະຫະລັດກ່າວວ່າ ຕົນມີຄວາມວິຕົກກັງວົນເປັນທີ່ສຸດ ກ່ຽວການ ປະຕິບັດງານຂອງຕຳຫຼວດ ແລະທວງໃຫ້ລັດຖະບານອີຈິບ ຢຸດເຊົາການຮາວີລົບກວນຕໍ່ພະ ນັກງານຂອງອົງການທີ່ບໍ່ຂຶ້ນກັບລັດຖະບານ ໃນທັນທີ ແລະໃຫ້ອີຈິບສົ່ງຄືນຊັບສິນທັງໝົດທີ່ ຖືກຢຶດໄປໃນການບຸກເຂົ້າໄປກວດຄົ້ນຄັ້ງນີ້ ໂຄສົກກະຊວງການຕ່າງປະເທດສະຫະລັດທ່ານນາງ Victoria Nuland ກ່າວວ່າ ເຈົ້າໜ້າ ທີ່ສະຫະລັດໄດ້ຕິດຕໍ່ໄປຫານາຍົກລັດຖະມົນຕີອີີຈິບທ່ານ Kamal al-Ganzouri ແລ້ວ ແລະທູດອີຈິບປະຈຳວໍຊິງຕັນກໍໄດ້ສົ່ງຄວາມວິຕົກເປັນຫ່ວງດັ່ງກ່າວໄປຍັງລັດຖະບານຂອງຕົນ ແລ້ວ